**Sociālā darba speciālistu sadarbības padomes ( SDSSP) sēdes**

PROTOKOLS Nr.4/2018

Rīgā, 2018.gada 19.decembrī

Skolas ielā 28, Portretu zālē plkst. 11:00

SĒDĒ PIEDALĀS:

Padomes vadītāja:

**Ilze Skrodele-Dubrovska**, Labklājības ministrijas (turpmāk – LM) Metodiskās vadības un kontroles departamenta direktora vietniece

Padomes locekļi:

**Ārija Baltiņa**, Latvijas Profesionālo sociālā darba speciālistu asociācijas prezidente

**Dace Erkena**, Latvijas Universitātes P.Stradiņa medicīnas koledžas Sociālās aprūpes katedras vadītāja

**Irīna Vereščagina**, Liepājas Universitātes lektore

**Mārtiņš Moors**, Rīgas domes Labklājības departamenta Sociālās pārvaldes priekšnieks, departamenta direktora vietnieks

**Līga Rasnača**, Latvijas Universitāte

**Skaidrīte Gūtmane**, Latvijas Kristīgā akadēmija

**Ina Balgalve**, Latvijas Pašvaldību Sociālo dienestu vadītāju apvienības valdes priekšsēdētāja vietniece

**Agnese Jurjāne**, LM Metodiskās vadības un kontroles departamenta vecākā eksperte

Citi:

**Ilze Kurme,** LM Metodiskās vadības un kontroles departamenta projekta “Profesionālā sociālā darba attīstība pašvaldībā” (turpmāk – Projekts) vadītāja

**Ilze Jansiņa**, Sociālo darbinieku biedrība

**Ilvija Razgale**, Rīgas Stradiņa Universitāte, aizvieto L.Vilku

**Mudīte Kruvese**, Ieslodzījuma vietu pārvaldes Risku un vajadzību izvērtēšanas daļas galvenā inspektore

**Rita Rindža**, Rīgas 1.slimnīcas sociālā darbiniece

**Sarmīte Uzuliņa**, LM ES struktūrfondu departaments

**Maija Muceniece**, LM Projekts

**Normunds Pīlips**, eksperts metodikas ar dažādību izstrādē

Sēdi protokolē:

**Agnese Jurjāne,** LM Metodiskās vadības un kontroles departamenta vecākā eksperte

**Darba kārtība:**

1. Sanāksmes atklāšana un Padomes sēdes darba kārtības apstiprināšana.
2. Diskusija par metodiku sociālajā darbā ar dažādām mērķa grupām.
3. Aktualitātes LM Eiropas Sociālā fonda projektā “Profesionāla sociālā darba attīstība pašvaldībās” **(Nr. 9.2.1.1/15/I/001)** (SD projekts), tai skaitā ģimenes asistentu apmācības un pilotprojekts, vārdnīca, darba norise pie metodikām sociālajā darbā ar GRT u.c.
4. Dažādi jautājumi (2019.gada budžets, SPSP likuma grozījumi, Gada balva, ētikas kodekss, u.c.).

**Sēdes norise:**

**1.**

**Padomes sēdes atklāšana un darba kārtības apstiprināšana.**

**(I.Skrodele-Dubrovska)**

*I.Skrodele - Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību. Informē, ka darba kārtības otrais un trešais punkts tiks skatīts apgrieztā secībā.

**2.**

**Aktualitātes LM Eiropas Sociālā fonda projektā “Profesionāla sociālā darba attīstība pašvaldībās”** (**Nr. 9.2.1.1/15/I/001**) **(SD projekts), tai skaitā ģimenes asistentu apmācības un pilotprojekts, vārdnīca, darba norise pie metodikām sociālajā darbā ar GRT u.c.**

**(I.Kurme)**

**Diskusijā piedalās vairāki Padomes locekļi**

*I.Kurme* informē, ka trešo reizi tika izsludināts Terminoloģijas vārdnīcas izstrādes iepirkums un ir noslēgts līgums ar Latvijas Universitāti par Terminoloģijas vārdnīcas izstrādi. Informē, ka vēl viena SD projekta aktivitāte ir Teoriju un metožu grāmata, uz kuras izstrādi ir pieteicies viens pretendents, kurš šobrīd tiek vērtēts. Dara zināmu, ka šobrīd tiek izstrādāts ģimenes asistenta pakalpojuma apraksts. Viena no svarīgākajām aktualitātēm ir sarunas ar Valsts administrācijas skolu par tiešsaistes moduļa izvietošanu, t.i., katrai no deviņām metodikām tiek izveidots tiešsaistes modulis, ko varētu definēt kā tālmācības programmu.

Attiecībā par metodikām, informē, ka š.g. septembrī ir uzsākts pilotprojekts pie GRT metodikas, ir notikuši jau 3 cikli ar klātienes mācībām. Pirmo pilotprojektu organizē resursu centrs “Zelda” kopā ar kustību “Par neatkarīgu dzīvi”. Drīzumā tiks saņemts trešais nodevums metodikai “Sociālais darbs ar vardarbībā cietušām un vardarbību veikušām personām. Š.g. rudenī notika priekšizpēte metodikai “Sociālais darbs ar ģimenēm ar bērniem” (Liepājas pilsēta, Bauskas novads, Raunas novads, Rēzeknes novads, Siguldas novads). Ir noslēgts līgums metodikai “Sociālais darbs ar atkarīgām un līdzatkarīgām personām”. Dažādības metodikas iepirkuma izsludināšana - 2019.gada janvāris. Ir uzsākts darbs pie metodikas “Sociālais darbs ar jauniešiem” tehniskās specifikācijas izstrādes.

Papildus informē, ka 2019.gada 18.janvārī ir plānota tematiskā diskusija par režisora Kaspara Gobas filmu “Inga dzird”, kurā tiek skartas dažādas problēmas.

Ir izdots š.g. pēdējais periodiskais izdevums “Sociālais darbs Latvijā” (2018/2), izdalīts mērķa grupas pārstāvjiem dažādu pasākumu, t.sk., Reģionālo semināru laikā. Pavasara periodiskais izdevums plānots 2019.gada 30.martā.

Padomes locekļu diskusijas par dažādības metodiku.

*M.Moors* iebilst pret dažādības metodikas iepirkuma izsludināšanu, jo nav bijušas pietiekamas diskusijas par to, lūdz ieprotokolēt, ka šobrīd jāizsludina iepirkums aktuālākām metodikām nevis dažādības metodikai, par kuru vēl nav bijušas pietiekošas diskusijas. Lūdz ieprotokolēt, ka uz šo brīdi nav jāiepērk minētā metodika.

I.Skrodele - Dubrovska paskaidro *M.Mooram,* ka 2018.gada 19.septembrī tika nolemts, ka nākošajā SDSSPS tiks runāts par dažādības metodikas satura ietvaru un, ka šodien par to tiks diskutēts.

S.Uzuliņa izsaka viedokli, ja Padome lems, ka dažādības metodika ir jāmaina pret citu metodiku, tad tas arī tiks īstenots. Uzsver, ka šobrīd jautājums par dažādību sabiedrībā ir aktuāls.

Padomes sēdes locekļu diskusijas par dažādības metodiku.

*L.Ose* atgādina Padomes locekļiem, ka uz cilvēku jāraugās kā uz daudzu identitāšu nesēju. Pašas aktuālākās sociālās identitātes esot - vecums, dzimums, etniskā piederība un spēju ierobežojumi. Uzsver, ka šīs metodikas mērķis ir ikvienam draudzīga vide Sociālajā dienestā. Informē, ka N.Pīlips iepazīstinās ar sešām pamatdažādības dimensijām. Atgādina, ka nenosodoša attieksme pret cilvēku ir arī sociālā darba ētikas pamatā.

*I.Skrodele - Dubrovska* piedāvā pāriet pie nākamā darba kārtības jautājuma *“*Diskusija par metodiku sociālajā darbā ar dažādām mērķa grupām”.

**3.**

**Diskusija par metodiku sociālajā darbā ar dažādām mērķa grupām.**

**(M.Muceniece, N.Pīlips)**

**Diskusijā piedalās vairāki Padomes locekļi**

*N.Pīlips* iepazīstina Padomes locekļus ar dažādības dimensijām:

1.1. neietekmējamām (vecums, rase, etniskā piederība, dzimums, fiziskās īpatnības, seksuālā orientācija);

1.2. ietekmējamām īpašībām (sociālais statuss, sociālās lomas, izglītība, darba pieredze, politiskā nostāja utt.).

Uzsver, ka Latvijas darba tirgū ir pieprasījums pēc gados jauna darbaspēka, vienlaicīgi netiek novērtēts darbaspēks ar pieredzi.

Informē, ka dažādības vadība ir rietumu valstīs izplatīta pieeja, katrā darba kolektīvā tiek izstrādāta dažādības vadības stratēģija, kas veicina lojalitāti, gan palīdz atrisināt dažādas krīzes situācijas.

Norāda, ka liela loma ir dažādības vadībai, kā piemēru minot Daugavpili, kur ir daudz krievu valodā runājošu iedzīvotāju, piemēram, ja Daugavpils Sociālo dienestu darbinieki uzstās, ka jārunā tikai latviešu valodā, netiks panākts sociālais dialogs un vēlamais rezultāts ar klientiem (valodas lietošanas ietekme uz dažādību sociālajā darbā).

*M.Moors* jautā *N.Pīlipam*, kā tad šādā gadījumā tiek izpildīts un ievērots Valsts valodas likums.

*N.Pīlips* atbild ka jāpadomā, kā, likumu ievērojot, darbinieks var klientam tikt pēc iespējas tuvāk nevis pieturēties pie principiem, kas neveicina darbinieka un klienta sadarbību.

*N.Pīlips* vērš Padomes locekļu uzmanību uz varu, tās pielietojumu sociālajā darbā (Leģitīmā vara, Vara atalgot, Vara sodīt, eksperta spēks, Vara pār informāciju).

*N.Pīlips* papildus informē, ka viena no svarīgākajām dažādībām ir naida runa, tās izpausmes un sekas.

*N.Pīlips* prezentē Moduli Nr.2 - Dažādības vadība:

1. Dažādības vadības pamati.

2. Vienlīdzības nodrošināšana un dažādības vadība.

3. Sociālais taisnīgums dažādības vadība.

4. Dažādības vadības sniegtās priekšrocības sociālajā darbā.

5. Dažādības vadības izaicinājumi un to pārvarēšana.

6. Dažādības vadības ieviešanas aktivitātes:

6.1. iestādes iekšējos profesionālajos procesos (piemēram, politikas izstrāde un darba procesa piemērošana);

6.2. darbā ar klientiem (piemēram, individuālā pieeja);

6.3. darbā ar sadarbības partneriem (piemēram, dažādības atbalstošu vērtību iesaistīšana sadarbības pamatos);

6.4. komunikācijā ar sabiedrību (piemēram, dažādību attainojošu un stereotipu mazinošu elementu iesaisti informatīvajos materiālos priekš sabiedrības).

7. Dažādības vadības aktivitāšu piemēri.

*N.Pīlips* prezentē Moduli Nr.3 - Multiplicēšanas pamati:

1. Multiplicēšanas pamatuzdevumi.

2. Multiplicēšanas metodes.

3. Multiplikatora kompetences.

4. Multiplicēšanas plānu sastādīšana (mērķis, mērķauditorija, metodes, laiks, resursi utt.).

5. Komunikācijas metodes.

6. Formālā un neformālā izglītība.

7. Izglītības cikls.

*N.Pīlips* prezumē, ka, iespējams, pietiktu tikai ar Moduli Nr.1 un Moduli Nr.2 un bez Moduļa Nr.3 varētu iztikt, ja pilotprojekta laikā Sociālie dienesti tiktu apmācīti uz vietas.

*L.Rasnača* piedāvā, ka būtu labi sociālajiem darbiniekiem piedāvāt rīcības variantus, kā viņiem stiprināt savus klientus pret sabiedrības stigmatizējošo attieksmi.

*L.Ose* piekrīt *L.Rasnačai*, un pauž viedokli, ka visa pamatā ir beznosacījuma mīlestība pret cilvēku, kas spilgti izpaužas karitatīvajā sociālajā darbā.

*M.Moors* uzskata, ka sociālajiem darbiniekiem savos klientos jāsaskata vienādais, nevis atšķirīgais vai dažādais. Piedāvā nomainīt metodikas nosaukumu, viņaprāt, būtu jāizstrādā vienlīdzības nodrošināšanas un vienlīdzības vadības metodika, ko var īstenot sociālā darba praksē.

Padomes locekļu diskusijas par jēdzienu “dažādība” un “vienlīdzība”.

*I.Skrodele – Dubrovska* piedāvā precizēt dažādības metodikas nosaukumu un izsūtīt to Padomes locekļiem trīs nedēļu elektroniskai saskaņošanai.

*M.Moors* iebilst, uzskata, ka šīs metodikas saturs un tēmas nosaukums ir jāizdiskutē klātienē.

*Ā.Baltiņa* norāda *M.Mooram*, ka sociālā darba teorijā ir jēdziens “dažādība”.

*M.Moors* norāda, ka ir aptaujāti sociālie darbinieki un viņi šo dažādības metodiku neuzskatot aktuālāku par citām.

*I.Balgalve* uzskata ka dažādības metodika ir nepieciešama, pamatojot, ka tā neļautu stigmatizēt sociālajiem darbiniekiem.

*S.Gūtmane* piekrīt *M.Moora* viedoklim.

*I.Razgale* pauž viedokli, ka akceptē gan dažādības metodiku, gan arī jēdziena “dažādība” lietošanu praksē.

*I.Jansiņa* izsaka viedokli, ka Sociālo darbinieku biedrībā viedokļi dalās par dažādības metodikas nepieciešamību.

*S.Gūtmane* izsaka komentāru, ka, uzsverot un pārspīlējot jēdzienu “dažādība”, tiek sponsorēta stigmatizācija.

*I.Skrodele – Dubrovska* piedāvā rīkot atsevišķu diskusiju par dažādības metodiku 2019.gada janvārī.

Tiek izteikts priekšlikums - Sociālo dienestu vadītājiem aptaujāt darbiniekus par dažādības metodikas nepieciešamību līdz nākošajai diskusijai.

*I.Skrodele – Dubrovska* jautā, vai ir nepieciešami L.Rasnačas pētījumi uz nākamo diskusiju.

Padomes locekļi neiebilst.

**4.**

**Dažādi jautājumi (2019.gada budžets, SPSP likuma grozījumi, Gada balva, ētikas kodekss, u.c.).**

*I.Skrodele – Dubrovska* informē, ka saistībā par mēķdotācijām par piemaksām sociāliem darbiniekiem, kas strādā ar ģimēnēm ar bērniem, par nākamā gada janvāra mēnesi vēl neesot izlemts, jo nav jaunā valdība un attiecīgi nav pieņemts 2019.gada budžets.

*A.Jurjāne* informē, ka Gada balvas pasniegšana notiks 2019.gada 22.martā.

*I.Skrodele – Dubrovska* informē, ka precizētais Gada balvas nolikums žūrijas komisijai tiks izsūtīts 2019.gada sākumā.

*I.Skrodele – Dubrovska* jautā *I.Razgalei* par jauno sociālo darbinieku standartu, kas jāaktualizē.

*I.Razgale* atbild, ka ir bijusi Kvalitātes padomes sēde un ir iestrādes minētajā jautājumā.

*S.Gūtmane* informē, ka akreditācija ir pagarināta līdz 2021.gadam (iespējams, līdz 2023.gadam) un pēdējā Rektoru padomē ir bijušās diskusijas, kurā plānots likvidēt sociālo darbinieku profesionālās programmas un atgriezties pie akadēmiskajām studiju programmām. Principā tas esot politisks lēmums, kuram pamatā ir finanses.

**Padomes lēmumi** –

1. 2019.gada janvārī organizēt atsevišķu diskusiju par metodikas tēmu “Darbs ar dažādību”.
2. 2019.gada janvāra beigās organizēt darba grupas sanāksmi par Ētikas kodeksa aktualizāciju.

Sēdes noslēgums 12:50.

Pielikumā sēdes materiāli:

1. Padomes sēdes darba kārtība.
2. Prezentācija “Dažādības vadība sociālajā darbā”.
3. Prezentācija “Aktualitātes projektā”.

Sēdi vadīja I.Skrodele-Dubrovska

Protokolēja A.Jurjāne